《代答张君祖诗》
魏晋·康僧渊

真朴运既判，万象森已形。精灵感冥会，变化靡不经。

波浪生死徒，弥纶始无名。舍本而逐末，悔吝生有情。

胡不绝可欲，反宗归无生。达观均有无，蝉蜕豁朗明。

逍遥众妙津，栖凝于玄冥。大慈顺变通，化育曷常停。

幽闲自有所，岂与菩萨并。摩诘风微指，权遒多所成。

悠悠满天下，孰识秋露情。

作者简介：康僧渊，《诗纪》一百七作庾僧渊。本西域人，生于长安。貌虽梵人语实中国，容止详正志业弘深。诵放光道行二波若，即大小品也。